Tottenham Hotspur jikkunsidraw li jagħmlu offerta għal Kim Min-jae Tottenham Hotspur qed jikkunsidraw li jagħmlu offerta għad-difensur ċentrali ta' Beijing Guoan, Kim Min-jae. Iż-żagħżugħ ta' 24 sena, għandu kuntratt mal-club attwali tiegħu sa Diċembru li ġej, li jfisser li hu mistenni li jinbiegħ jew f'Jannar jew matul it-tieqa tat-trasferimenti tas-sajf li ġej. Chelsea huma maħsuba li huma interessati fil-player internazzjonali tal-Korea t'Isfel, iżda Tottenham huma determinati li jegħlbu lir-rivali tagħhom għall-firma tad-difensur. Spurs qed 'jiżnu' offerta dan ix-xahar, bil-manager Jose Mourinho jinsab ħerqan li jtejjeb id-difiża tiegħu, li tħabtet ferm matul stadji diversi f'dan l-istaġun. Kim, li jilgħab flimkien ma' Son Heung-min fil-livell internazzjonali, għamel 57 dehra għal Guoan sa minn meta ngħaqad magħhpm f'Jannar tal-2019. Id-draw ta' 1-1 ta' Tottenham kontra Fulham nhar l-Erbgħa filgħaxija ħalla lill-club fis-sitt pożizzjoni fil-klassifika tal-Premier League, sitt punti wara l-leaders Manchester United.